**Arta picturii**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stau înghețat pictându-mi viitorul

într-un pastel de visuri spre alt veac.

Tu să mă ierți că-ți cer iar ajutorul,

Dar visul fără tine e boleac.

Din ce să-mi construiesc iar șevaletul?

Ce aș putea pe pânză să întind?

Mi-atât de clar și-n suflet mi-e cofretul

ideilor ce-n taină mă cuprind!

Drept șevalet mi-aș folosi trecutul

și acea clipă când te-am întâlnit,

atât de larg cum fost-a și tumultul

ce l-am întins spre dorul avenit.

Voi construi o pânză din iubire

țesută doar cu fire de etern

când toți mă întrebau cu sinubire

”Cum poți trăi cu-al dragostei infern?”

Dar sunt bolnav de-a logicii fractură

căci cerul galerie de mi-ar fi

este prea mic pentru a mea pictură

să v-o prezinte-n toate, nu va ști.

Pentru desen aș folosi din mine

bucăți din diamantul explodat

într-un trecut când m-ai desprins de tine

și în cărbune tu m-ai transformat.

Din sângele ce-mi trece azi prin vene

aș lua un roșu fără de egal

să încălzesc răceala ce alene

ne-a învelit cu frigul abisal.

Dar cum să îți aștern culoare vie,

un sânge care știe doar un drum?

Bolnav de dor, arzând de nărăvie

el poartă o iubire de album.

Cum aș întinde-n zări îndepărtate

un fluviu ce o viață a tot curs

spre o iubire fără de păcate

și n-a cerut nici taxă de ramburs?

Să-ți iau din păr a Soarelui culoare,

pe pânză s-o aștern din amintiri

drept bogăția prinsă în candoare

ce lumea o păstra pentru doi miri?

Ar fi o încercare negândită

Ce nu ar prinde-al bogăției rost.

Astăzi de bani e lumea adumbrită,

Dar Soarele iubirii nu-i anost!

Când cerul a deschis a ta plecare,

Iar stelele caleașca ți-au întins

Nu am rămas captiv în nepăsare

și am zburat urmându-mi al meu vis.

Ajuns în ceruri, am cerut iertare,

iar palmele căuș mi le-am întins

și am primit, drept semn de așteptare,

culoare unui cer nicicând atins.

Acest albastru, azi, este în suflet

ținut cu-a mea speranță la secret.

Amestecat cu-al dorului răsuflet

pe pânza vieții n-ar fi desuet!

Culorile acestea minunate

pe necuprinsul pânzei vor pluti!

Nu cu ulei vor fi amestecate

să lunece spre hău, n-or izbuti!

Le voi fixa pe-a pânzei anvengură

cu lacrimi care curg spre al gând

și își croiesc a lor alinătură

ducând amorul tandru și plapând.

Nu voi picta peisaje sau palate,

nici lumea sub al timpului rulou,

Averi și fapte, astăzi etalate,

n-or fi modelul pentru-al meu tablou!

Eu voi picta cu-a inimii simțire

motivul pentru care azi trăiesc…

Pe-ntreaga pânză, fără de sfârșire,

Picta-voi două vorbe: TE IUBESC!